Radio Sputnik ja Spirit FM vaikenivat yllättäen - Viestintävirastolla ei tietoa toiminnan loppumisesta

11.05.2018 klo 14:15

Radio Sputnik ei lähetä ohjelmaa, mutta sen takana oleva yritys ei ole ilmoittanut Viestintävirastolle kanavan toiminnan loppuneen.

Radio Sputnik on ilmoituksensa mukaan tavoittanut noin 40 000 suomalaista kuuntelijaa viikossa Uudenmaan alueella, mutta nyt sekä se että Spirit FM-kanava ovat vaienneet. Kuvassa kanavia pyörittävän Radio Satellite Finlandin hallituksen jäsen Sergei Arhipov. Kuva on vuodelta 2014. LAURI OLANDER/KL - Sekä Radio Sputnik että Spirit FM - kanava ovat hiljentyneet. - Viestintävirasto ei ole saanut ainakaan toistaiseksi tietoa kanavien toiminnan loppumisesta. Talousvaikeuksissa pitkään ollut venäjänkielinen Radio Sputnik ei lähetä ohjelmaa. Myös samassa radioluvassa oleva Spirit FM - kanava on ollut hiljainen ainakin muutaman päivän ajan. Kanavia on pyörittänyt Radio Satellite Finland Oy. Viestintävirasto ei ole ainakaan toistaiseksi saanut ilmoitusta kanavien toiminnan loppumisesta eikä radiokanavien radiolupien irtisanomisesta, mutta tilannetta seurataan virastossa - Tämä voisi indikoida jotakin isompia ongelmia ko. toimijan osalta, ja myös meillä seurataan tilanteen kehittymistä, toteaa apulaisjohtaja Kati Heikkinen. Hän sanoo, että ainakaan vielä Viestintävirasto ei lähetä yritykselle virallisia selvityspyyntöjä. Mahdollista keskeyttää Radiokanavan toimiluvan haltija voi halutessaan vaientaa kanavan 30 päiväksi ilman, että se aiheuttaa viranomaisten toimenpiteitä. - Radiotoimijoilla on oikeus keskeyttää toiminta joksikin aikaa. Mutta mikäli säännöllinen lähetystoiminta on keskeytetty 30 vuorokautta pidemmäksi ajaksi, radiotoimintaa varten myönnetty ohjelmistotoimilupa kuitenkin lain nojalla raukeaa, kertoo päällikkö Suvi Juurakko - Lehikoinen Viestintäviraston taajuushallinnosta. Radio Sputnik on tuottanut pitkään tappiota, ja tappiokierre on syventynyt vuosi vuodelta. Sen liiketoiminnan tulos oli miinuksella jo heinäkuussa 2013 Suomen Asiakastiedon mukaan 260 000 euroa ja viime heinäkuussa tappiota oli jo 854 000 euroa. Kanavalla on vuodesta riippuen ollut 12-14 työntekijää. Iltalehti ei tavoittanut Radio Satellite Finland Oy:n toimitusjohtajaa Dmitri Tsyganokia tai hallituksen jäsentä Sergei Arhipovia kommentoimaan kanavien tilannetta.